(1) કોમ્યુનિકેશનના એડી. ડીઆઇજી વિપુલ વિજોય જેમની પાસે કરાઇ ડાયરેક્ટરનો ચાર્જ છે, તેમણે બંગલાનાં ગેરેજમાં 17 પોલીસકર્મીઓને બંધક બનાવ્યા હોવાનો આક્ષેપ કરાયો છે. બંધક બનાવેલામાં એક પીએસઆઇ, ૧૨ એએસઆઇ, ચાર ડ્રાઇવરનો સમાવેશ થાય છે. મોડે મોડે જો કે ડીજીપી ઠાકુર અને રેન્જ આઈજી હસમુખ પટેલે દખલગીરી કરીને આ તમામ બંધક કર્મચારીઓને છોડી મૂકાયા હોવાની માહિતી મળી હતી. પરંતુ બંધક કર્મચારીઓએ તેમની સાથે ખરાબ વર્તન થયું હોવાનું જણાવ્યું હતું. એક ઉચ્ચ દરજ્જાના પોલીસ અધિકારીનું તેના સાથી પોલીસકર્મીઓ સાથેનું આ વર્તન કેટલું વ્યાજબી છે. તેઓ સામાન્ય નાગરિકો સાથે કેવું વર્તન કરી શકે તે પણ ચોંકાવનારું છે.